Корнелия Нинова: ГЕРБ ги е страх от нас | Вестник "ДУМА"
02 Юни 2020вторник19:03 ч.
В доклада си за актуалната политическа обстановка Корнелия Нинова изрази очакванията си, че от страх да не загубят властта, ГЕРБ ще опитат всичко, за да спрат БСП. "Страхуват се от кондицията, в която се намираме и кандидатите, които издигаме. Заради прогнозите, социологически и анализаторски, че ГЕРБ ще загубят ключови места, а ние имаме шанс да ги спечелим, нашите опоненти са притеснени и ще си послужат с всички допустими и недопустими средства да ни спрат", обобщи председателката на БСП. "Моля ви да не се поддаваме на това, да се държим един за друг и да продължаваме напред по плана, който сме начертали", призова тя членовете на НС.
Опасения, че управляващите ще продължат да си служат с всякакви подходи, за да се задържат на власт, изрази и Янаки Стоилов. Той заподозря, че като активен участник в това може да бъдат привлечени прокуратурата и следствието. Стоилов предупреди, че с поредицата позиции и акции от последните месеци се моделират обществени настроения в определена насока, включително по отношение на учебните планове, Русия и 9 септември. Той призова БСП да не остава настрана от дебата и да обяснява действителните и по-дълбоки причини за случващото се, включително и за застрашаването на свободата на словото.